[{"text_idx": "#000000", "text": "Berria txapelketako aurre kanporaketa gainditu dute azkoitiarrek"}, {"text_idx": "#000001", "text": "Iurretako Olaburu elkarteko pilotarien kontra neurtu dituzte indarrak azkoitiarrek. Kadeteen eta nagusien mailako partidak irabazita eta jubenilen mailakoa galduta, aurrera egitea lortu dute. Hurrengo jardunaldia apirilaren 23an izango dute, Naiarako (Errioxa) Najerino pilota elkarteko pilotarien kontra."}, {"text_idx": "#000002", "text": "Oteiza Pilota kirol elkarteak bide onetik hasi du Berria txapelketa. Azkoitiko pilotariek ostiral arratsaldean Olaburu taldearen kontra aurre kanporaketa jokatu zuten Iurretako (Bizkaia) Kepa Arroitajauregi pilotalekuan, eta hiru partidatatik bi irabazita, aurrera egitea lortu dute."}, {"text_idx": "#000003", "text": "Herriarteko Txapelketan bezala, kadete, jubenil eta nagusien mailako partidak jokatu zituzten eskuz binaka. Kadete mailan, Arregi eta Galarza azkoitiarrek osatuko dute bikoteak 19 eta 22 mendean hartu zuen San Antonek eta Atutxak osatutakoa; jubenil mailan, Etxaniz eta Egan\u0303a azkoitiarrek 22 eta 17 galdu zuten Bikandiren eta Aldearen aurka; eta nagusien mailan, Oteiza eta Azkoitia azkoitiarrek 2 eta 22 irabazi zieten Inunziagari eta Romerori."}]